**LIIKUNTAPALVELUJEN YLEISAVUSTUKSET EURALAISILLE URHEILUSEUROILLE**

Vuoden 2021 yleisavustukset euralaisille urheiluseuroille ovat haettavana **31.3.** **2021 klo 15.00 mennessä.**

 Yleisavustushakemus tulee täyttää huolellisesti ja lisäksi tulee hakemuksen yhteydessä toimittaa **toimintakertomus, tilinpäätös ja tilintarkastuskertomus** vuodelta 2020 sekä **toimintasuunnitelma ja talousarvio** vuodelle 2021.Hakulomake on täytettävissä/tulostettavissa kunnan kotisivuilta.

 Yleisavustuksia myöntäessään sivistyslautakunta huomioi paitsi seurojen avustuksen tarvetta, myös seuran toiminnan määrää, laatua, laajuutta ja yhteiskunnallista merkitystä.

**Toiminnan määrää, laatua ja laajuutta** arvioitaessa otetaan huomioon jäsenmäärä, toimintapisteiden lukumäärä, alueellinen jakauma sekä toiminnan monipuolisuus. Myös järjestetyn toiminnan ja tapahtumien määrä ja osanotto ovat avustukseen vaikuttavia tekijöitä.

**HUOMIO!**

Mikäli seuralla on jokin isompi hanke, johon seura aikoo hakea erillistä kohdeavustusta, tulee seuran tehdä asiasta määräraha-anomus Euran *sivistyslautakunnalle* hankintaa edeltävän vuoden **elokuun** loppuun mennessä, jotta asia voidaan huomioida talousarvioehdotusta seuraavalle vuodelle tehtäessä.

*Kohdeavustukset* tulevat haettavaksi vuoden lopulla. Sivistyslautakunta myöntää kohdeavustuksia lähinnä vain **ohjaajien/valmentajien yms. kurssi- ja koulutuskustannuksiin** tositteita vastaan.

Esim. seuraavat toiminnot eivät kuulu kohdeavustuksen piiriin, vaan sisältyvät yleisavustukseen:

- jalkapallo-/lentopallokoulut, keilakoulut ja yleisurheiluleirit (tällainen toiminta on aivan normaalia toimivan seuran perustoimintaa).

Tallenna lomake kunnan verkkosivuilta omalle tietokoneellesi ja täytä sähköisesti.

Hakemukset **ensisijaisesti sähköpostitse** osoitteeseen:

sivistyspalvelut@eura.fi tai postitse Euran virastotalolle, Satakunnankatu 12, 27510 Eura, kuoreen merkintä **”Hyvinvointipalvelut”.**

Myöhässä tai muulla tavalla toimitettuja hakemuksia ei huomioida.

EURAN KUNNAN LIIKUNTAPALVELUT